Å stelle klørne til et kjæledyr kan være en skummel opplevelse for både kjæledyret og dyrets eier. Du kan føle deg trygg på at klostell ikke trenger å være en stressende opplevelse. Hvis du begynner tidlig, og ser på stellet som en del av opplæringen av hunden din, vil kjæledyret ditt bli vant til opplevelsen. Først må du lære opp dyret ditt så det føler seg komfortabelt med berøring og håndtering av potene før du bruker det roterende verktøyet på dem. En måte å gjøre dette på er å massere beina, potene og tærne et par minutter minst en gang om dagen. Etterpå kan du gi kjæledyret en godbit, så det forbinder denne opplevelsen med noe positivt. Hjelp deretter dyret ditt med å bli gradvis vant til rotasjonsverktøyet. La dyret ditt lukte på verktøyet mens det er skrudd på. La deretter dyret lytte til lyden av verktøyet når det er påskrudd, mens du holder det i hånden din. Ideelt sett bør dyret sitte eller ligge på siden mens du har det påskrudde verktøyet i hånden din. Nærm deg dyret gradvis med verktøyet, til kjæledyrets klør til slutt er i kontakt med den roterende skiven i mindre enn ett sekund. Ikke slip klørne enda, nå skal kjæledyret bare få bli vant med verktøyet. Under hele tilvenningsprosessen bør du rose kjæledyret ditt og belønne god oppførsel med en godbit. Denne prosessen kan ta et par dager eller uker.